རྫོང་ཁ་གོང་འཕེལ་ལྷན་ཚོགས་ཀྱིས་རྒྱལ་ཁབ་ནང་ལུ་ཤེས་རིག་ལམ་ལུགས་དང་མི་མང་ཞབས་ཏོག་གིས་མ་ཚད་པར་སྐད་ཡིག་གནས་ཚད་ཡར་འཕེལ་དང་རྒྱ་སྐྱེད་ཀྱི་ཐོག་ལས་རྫོང་ཁ་དར་ཁྱབ་གཏང་ནིའི་འཆར་གཞི་ཚུ་བརྩམས་དོ་ཡོདཔ་ཨིན།གནས་ཚད་ཡར་འཕེལ་གྱི་ནང་བརྡ་སྦྱོར་དང་ཚིག་མཛོད།དེ་ལས་ཡིག་སྡེབ་འབྲི་ཐངས་ཀྱི་ལམ་ལུགས་ཚུ་རྩོམ་སྒྲིག་འབད་དེ་རྫོང་ཁའི་སྐད་ཡིག་འདི་གནས་ཚད་དང་ལྡནམ་བཟོ་ནི་ལུ་གཙོ་བོ་བཟུང་དོ་ཡོདཔ་དང་།སྐད་ཡིག་རྒྱ་སྐྱེད་ནང་དགོས་མཁོ་དང་བསྟུན་དེང་སང་གི་གནས་སྟངས་དང་འབྲེལ་བའི་རྫོང་ཁའི་ཐ་སྙད་བཟོ་ནི་དང་མིང་ཚིག་གསར་རྩོམ་གྱི་ལཱ་ཚུ་འབདཝ་ཨིན།